সন্দেহ নেই নতুন প্রেসিডেন্ট মুরসিকে বহুমুখী চ্যালেঞ্জ মোকাবিলা করতে হবে। প্রথমত, সেনাবাহিনীর আস্থা অর্জন করা ও সর্বোচ্চ সেনা পরিষদের সাথে সৌহার্দ্যপূর্ণ সম্পর্ক বজায় রাখা। দ্বিতীয়ত, আদালত কর্তৃক বাতিলকৃত পার্লামেন্টকে সচল করা অথবা নতুন নির্বাচন অনুষ্ঠান করা। তৃতীয়ত, নতুন সংবিধান প্রণয়নের কাজ শেষ করা। চতুর্থত, ইসলামপন্থী ও ধর্মনিরপেক্ষতাবাদীদের মধ্যে সহাবস্থান নিশ্চিত করে দেশে স্থিতিশীলতা আনয়ণ করা। পঞ্চমত, দীর্ঘ আন্দোলনের ফলে দেশটিতে যে অর্থনৈতিক বিপর্যয়ের দেখা দিয়েছে তা কাটিয়ে অর্থনৈতিক স্থিতিশীলতা আনয়ন করা। ষষ্ঠ, ইসরাইলসহ পার্শ¦বর্তী বৈরী রাষ্ট্র ও পশ্চিমা বিশ্বের সাথে ভারসাম্য বিধান করা। সপ্তম, দাতা দেশগুলোর আস্থা অর্জন করা এবং জনগণের জীবনমানের উন্নতি সাধন করা। অষ্টম, মোবারকের আমলে প্রশাসনে যে দুর্নীতি ও স্বজনপ্রীতির বাহুল্য ছিল তা মূলোচ্ছেদ করা। নবম, যুব সমাজের জন্য কর্মসংস্থান বৃদ্ধি, বেকারত্ব হ্রাস, মানবাধিকার, গণতন্ত্র, আইনের শাসন নিশ্চিত করা এবং বিদেশী বিনিয়োগকারীদের মিসরে বিনিয়োগের ব্যাপারে উৎসাহিত করা।